GLASBENA UMETNOST 8 – 11. 5. 2020

Osmošolci, dober dan!

Zapojmo!



**OPOZORILO!**

**Še vedno nisem dobila vseh nalog:**

**8.a – še 2 nalogi od 6. aprila!!!!! in 8 nalog od 4. maja.**

**8.b – še 7 nalog od 4. maja.**

**NALOGE, KI JIH MORATE POSLATI, BODO VKLJUČENE V OCENO IZ GUM.**

Spoznavanje romantičnih skladateljev nadaljujemo v Rusiji. Spoznali bomo skladatelja Petra Iljiča ČAJKOVSKEGA.

1. Preberi!

Skladatelj se je že kot majhen deček navduševal nad glasbo, vendar so ga starši vpisali na študij prava. Po študiju se je zaposlil v državni službi, a je sčasoma dojel, da ta poklic ni zanj.Vpisal se je na Konservatorij za glasbo v St. Peterburgu. Ko je diplomiral, se je preselil v Moskvo, da bi poučeval na konservatoriju za glasbo. Ta se še danes imenuje po njem.

Za njegov uspeh je zaslužna tudi Nadezda von Meck, ki ga je finančno podpirala in bila njegova najboljša prijateljica. Čajkovski in Nadezda sta bila prijatelja 14 let, vendar se nikoli nista spoznala osebno, dopisovala sta si prek pisem. Posvetil ji je svojo Četrto simfonijo.

Čajkovski je napisal skladbe, ki so prave mojstrovine in jih pozna ves svet. Med njimi so tudi trije baleti: Hrestač, Trnjulčica in Labodje jezero.

1. V zvezek za GUM napiši skladateljevo ime in kratek povzetek zgornjega besedila.
2. Prisluhni zgodbi in odlomkom glasbe iz Labodjega jezera.



Obstaja več različic za konec Labodjega jezera. Poleg primera, ki si ga videl na posnetku, ko se Odette in Siegfried potopita v jezero, obstaja še konec, ko Siegfried premaga čarovnika, razbije urok in se poroči z Odette, ter konec, kjer čarovnik ubije Siegfrieda, objokana Odette pa ostane sama.

1. V božičnem času je izjemno popularen balet Hrestač. Ideja zanj je vzeta iz zgodbe Hrestač in mišji kralj nemškega pisatelja Hoffmanna. Preberi zgodbo.

V družinski hiši Stahlbaumovih Klara, njen brat Fritz in njuna starša s prijatelji praznujejo božični večer, ko vstopi skrivnostni boter Drosselmeyer. S seboj prinese vrečo daril. Vsi otroci so srečni, razen Klare, za katero je daril zmanjkalo, zato steče materi v naročje in začne jokati. Drosselmeyer iz kosa lesa naredi lutko vojaka, ki lahko z usti tre orehe – Hrestača. Klara je vesela, njen brat Fritz pa postane ljubosumen, zato vzame Hrestača in ga polomi, a ga boter popravi. Zabava se bliža koncu in družina se odpravi spat. Klaro pa skrbi za Hrestača in gre ponovno k božičnemu drevesu, da bi ga videla. Zaspi s Hrestačem v naročju. Ko odbije polnoč, zasliši mišje glasove. Zbudi se in hoče pobegniti, vendar ji miši to preprečijo. Hrestač jo s svojo vojsko brani, mišji kralj pa vodi svoje bojevnike v boj. Ko mišji kralj zabode Hrestača, vrže Klara vanj čevelj in miš pogine. Preostale miši se umaknejo. Klara joka za svojim mrtvim Hrestačem, njene solze pa ga obudijo v življenje. Zaplešeta, Hrestač se spremeni v princa in jo odpelje v deželo Sladkorne vile, kjer ju pozdravijo plesoče snežinke. Prebivalci dežele plešejo zanju. Klara se zbudi pod božičnim drevesom s Hrestačem v naročju.

1. Oglej si zelo znan odlomek iz Hrestača – Ples Sladkorne vile.

<https://www.youtube.com/watch?v=Wz_f9B4pPtg>

1. Izdelaj balerino iz papirja po navodilih v priloženem videu

<https://www.youtube.com/watch?v=n-tnDcG33rQ>

1. Kot zanimivost si oglej še naslednja sva videoposnetka, ki pa nista povezana s skladateljem Čajkovskim.

<https://www.youtube.com/watch?v=JItkRLVlf-c>

<https://www.youtube.com/watch?v=E1dFwNFxzzo>

**ŠE ENKRAT – VSI, KI ŠE NISTE POSLALI NALOG ZA NAZAJ, STORITE TO NEMUDOMA!!!!!**

učiteljica Damjana